**Likumprojekta “Grozījumi Atkritumu apsaimniekošanas likumā”**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1punktu sākotnējās ietekmes novērtējuma ziņojuma (anotācijas) kopsavilkums nav aizpildāms.  Likumprojekts “Grozījumi Atkritumu apsaimniekošanas likumā” (turpmāk – Likumprojekts) stājas spēkā 2022. gada 1. janvārī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likumprojekts nepieciešams, lai noteiktu jaunus valsts nodevas objektus atkritumu apsaimniekošanas jomā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | *Pastāvošais tiesiskais regulējums un problēmas*  Saskaņā ar spēkā esošā Atkritumu apsaimniekošanas likuma (turpmāk – likums) 12. panta trešajā daļā noteikto par atkritumu savākšanas, pārvadāšanas, pārkraušanas, šķirošanas vai uzglabāšanas atļaujas un slēgtas vai rekultivētas atkritumu izgāztuves atrakšanas un atkritumu pāršķirošanas atļaujas (turpmāk – atkritumu apsaimniekošanas atļauja) izsniegšanu šā panta pirmajā daļā minētais atkritumu apsaimniekotājs maksā valsts nodevu. Nodevas apmēru un maksāšanas kārtību nosaka Ministru kabinets.  Vides aizsardzības un reģionālās attīstības ministrija (turpmāk – VARAM) ir konstatējusi, ka nav noteikts pienākums maksāt valsts nodevu par atkritumu apsaimniekošanas atļaujas grozījumiem, kā arī par atkritumu tirgotāja vai atkritumu apsaimniekošanas starpnieka reģistrāciju vai reģistrācijas grozījumiem, lai gan arī šajos gadījumos nepieciešami būtiski resursi uzraudzības funkciju izpildei. Ievērojot minēto, nepieciešams likumā noteikt, ka valsts nodeva maksājama arī par atkritumu apsaimniekošanas atļaujas grozījumiem un atkritumu tirgotāja vai atkritumu apsaimniekošanas starpnieka reģistrāciju vai reģistrācijas grozījumiem.  *Likumprojekta mērķis un būtība*  Noteikumu projekta mērķis ir noteikt jaunus valsts nodevas objektus atkritumu apsaimniekošanas jomā.  Ar Likumprojektu:  Likuma 12. panta trešā daļa tiek precizēta, nosakot, ka valsts nodeva maksājama ne tikai par atkritumu apsaimniekošanas atļaujas izsniegšanu, bet arī par atkritumu apsaimniekošanas atļaujas grozījumiem. Paredzams, par grozījumiem atkritumu apsaimniekošanas atļaujā būs jāmaksā 50 % no noteiktās valsts nodevas apmēra par atkritumu apsaimniekošanas atļaujas izsniegšanu.  Likuma 12.1 pants tiek papildināts ar jaunu 1.1 daļu, nosakot, ka valsts nodeva maksājama arī par atkritumu tirgotāja vai atkritumu apsaimniekošanas starpnieka reģistrāciju vai reģistrācijas grozījumiem. Ministru kabinets noteiks valsts nodevas apmēru un maksāšanas kārtību. Paredzams, ka par atkritumu tirgotāja vai atkritumu apsaimniekošanas starpnieka reģistrāciju būs maksājama valsts nodeva 50 % apmērā no noteiktās valsts nodevas apmēra par atkritumu apsaimniekošanas atļaujas izsniegšanu, bet par reģistrācijas grozījumiem būs jāmaksā 50 % apmērā no noteiktās valsts nodevas apmēra par reģistrāciju.  Jaunu valsts nodevas objektu noteikšana stiprinās uzraudzības funkciju izpildi. |
| 3. | Projekta izstrādē iesaistītās institūcijas un publiskas personas kapitālsabiedrības | VARAM, Valsts vides dienests (turpmāk – VVD). |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas, kuras vēlas grozīt atkritumu apsaimniekošanas atļauju, veikt atkritumu tirgotāja vai atkritumu apsaimniekošanas starpnieka reģistrāciju vai reģistrācijas grozījumus, VVD. |
| 2. | Tiesiskā regulējuma ietekme uz tautsaimniecību un administratīvo slogu | Likumprojektam kopumā būs pozitīva ietekme uz vidi un cilvēku veselību, jo papildu ieņēmumi stiprinās vides uzraudzības funkciju izpildi.  Likumprojektam nav ietekmes uz uzņēmējdarbības vidi, tai skaitā uz maziem, vidējiem uzņēmumiem, mikrouzņēmumiem un jaunuzņēmumiem, konkurenci, nevalstiskajām organizācijām, Nacionālā attīstības plāna rādītājiem mikrolīmenī vai makrolīmenī.  Sabiedrības mērķgrupām un institūcijām Likumprojekta tiesiskais regulējums nemaina tiesības un pienākumus, kā arī veicamās darbības.  Paredzams finansiālā sloga pieaugums personām kuras vēlas grozīt atkritumu apsaimniekošanas atļauju, veikt atkritumu tirgotāja vai atkritumu apsaimniekošanas starpnieka reģistrāciju vai reģistrācijas grozījumus. Finansiālā sloga pieaugums personām, kuras vēlas grozīt atkritumu apsaimniekošanas atļauju, veikt atkritumu tirgotāja vai atkritumu apsaimniekošanas starpnieka reģistrāciju vai reģistrācijas grozījumus, paredzams 9 835 *euro* apmērā. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Atbilstības izmaksu monetārs novērtējums | Likumprojekts šo jomu neskar. |
| 5. | Cita informācija | Nav. |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | | | |
| Rādītāji | | 2021. gads | | | Turpmākie trīs gadi (*euro*) | | | | |
| 2022. | | 2023. | | 2024. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023.  gadam |
| 1 | | 2 | 3 | | 4 | 5 | 6 | 7 | 8 |
| **1. Budžeta ieņēmumi** | | 0 | 0 | | 0 | ***+******9 835*** | 0 | ***+******9 835*** | ***+******9 835*** |
| **1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi** | | 0 | 0 | | 0 | ***+******9 835*** | 0 | ***+******9 835*** | ***+******9 835*** |
| **1.2. valsts speciālais budžets** | | 0 | 0 | | 0 | 0 | 0 | 0 | 0 |
| **1.3. pašvaldību budžets** | | 0 | 0 | | 0 | 0 | 0 | 0 | 0 |
| **2. Budžeta izdevumi** | | 0 | 0 | | 0 | 0 | 0 | 0 | 0 |
| 2.1. valsts pamatbudžets | | 0 | 0 | | 0 | 0 | 0 | 0 | 0 |
| 2.2. valsts speciālais budžets | | 0 | 0 | | 0 | 0 | 0 | 0 | 0 |
| 2.3. pašvaldību budžets | | 0 | 0 | | 0 | 0 | 0 | 0 | 0 |
| **3. Finansiālā ietekme** | | 0 | 0 | | x | ***9 835*** | x | ***9 835*** | ***9 835*** |
| 3.1. valsts pamatbudžets | |  |  | | x | ***9 835*** | x | ***9 835*** | ***9 835*** |
| 3.2. speciālais budžets | |  | 0 | | 0 | 0 | 0 | 0 | 0 |
| 3.3. pašvaldību budžets | |  |  | |  | 0 |  | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | | x | 0 | | 0 | 0 | 0 | 0 | 0 |
| **5. Precizēta finansiālā ietekme** | | x | 0 | | x | ***9 835*** | x | ***9 835*** | ***9 835*** |
| 5.1. valsts pamatbudžets | |  | | ***9 835*** | ***9 835*** | ***9 835*** |
| 5.2. speciālais budžets | | 0 | | 0 | 0 |  |
| 5.3. pašvaldību budžets | | 0 | | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | | Plānoto ieņēmumu aprēķins iekļauts zemāk tabulā:   |  |  |  |  | | --- | --- | --- | --- | | **Atļauja** | **Nodevas apmērs, *euro*** | **Dokumentu skaits gadā\*** | **Paredzētie ieņēmumi, *euro*** | | Atkritumu apsaimniekošanas atļaujas grozījumi | 70,00 | 86 | 6 020 | | Atkritumu apsaimniekošanas reģistrācija | 70,00 | 50 | 3 500 | | Atkritumu apsaimniekošanas reģistrācijas grozījumi | 35,00 | 9 | 315 |   \* Atbilstoši VVD statistikai par izsniegto dokumentu skaitu 2018.-2020. gadā[[1]](#footnote-1). | | | | | | | |
| 6.1. detalizēts ieņēmumu aprēķins | |
| 6.2. detalizēts izdevumu aprēķins | |
| 7. Amata vietu skaita izmaiņas | | Likumprojekts šo jomu neskar. | | | | | | | |
| 8. Cita informācija | | Nav. | | | | | | | |
|  | |  | | | | | | | |
| **IV. Tiesību akta projekta ietekme uz spēkā esošo tiesību normu sistēmu** | | | | | | | | | |
| 1. | Saistītie tiesību aktu projekti | | | Izstrādāt un līdz 2022. gada 1. janvārim pieņemt Ministru kabineta noteikumus par grozījumiem Ministru kabineta 2011. gada 13. septembra noteikumos Nr. 703 “Noteikumi par atkritumu apsaimniekošanas atļaujas izsniegšanas un anulēšanas kārtību, atkritumu tirgotāju un atkritumu apsaimniekošanas starpnieku reģistrācijas un informācijas sniegšanas kārtību, kā arī par valsts nodevu un tās maksāšanas kārtību”, nosakot valsts nodevas apmēru jaunajiem objektiem. | | | | | |
| 2. | Atbildīgā institūcija | | | VARAM. | | | | | |
| 3. | Cita informācija | | | Nav. | | | | | |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktu, sabiedrības pārstāvji ir aicināti līdzdarboties, rakstiski sniedzot viedokli par likumprojektu tā izstrādes stadijā. |
| 2. | Sabiedrības līdzdalība projekta izstrādē | Likumprojekts 2021. gada 2. septembrī publicēts VARAM tīmekļvietnē [www.varam.gov.lv](http://www.varam.gov.lv), sadaļās “Normatīvo aktu projekti vides aizsardzības jomā” un “Paziņojumi par līdzdalības iespējām attīstības plānošanas dokumenta vai tiesību akta izstrādes procesā”, kā arī Valsts kancelejas tīmekļvietnē [www.mk.gov.lv](http://www.mk.gov.lv), sadaļā “Ministru kabineta diskusiju dokumenti”, sniedzot ieinteresētajām personām iespēju izteikt viedokli un iesniegt priekšlikumus. |
| 3. | Sabiedrības līdzdalības rezultāti | Anotācijas sadaļa papildināta pēc sabiedrības viedokļu un komentāru saņemšanas. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | VVD. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekts neietekmē iesaistīto institūciju funkcijas un uzdevumus.  Likumprojekts neparedz jaunu institūciju izveidi, likvidāciju vai reorganizāciju. |
| 3. | Cita informācija | Nav. |

Vides aizsardzības un

reģionālās attīstības ministrs A. T. Plešs

Gāga 67026518

kristine.gaga[@varam.gov.lv](mailto:ilze.donina@varam.gov.lv)

1. Statistika pieejama: <https://www.vvd.gov.lv/lv/statistika> [↑](#footnote-ref-1)