**Likumprojekta “Grozījumi likumā “Par ietekmes uz vidi novērtējumu””**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1punktu sākotnējās ietekmes novērtējuma ziņojuma (anotācijas) kopsavilkums nav aizpildāms.  Likumprojekts “Grozījumi likumā “Par ietekmes uz vidi novērtējumu”” (turpmāk – Likumprojekts) stājas spēkā 2022. gada 1. janvārī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likumprojekts nepieciešams, lai noteiktu jaunus valsts nodevas objektus ietekmes uz vidi novērtējuma jomā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | *Pastāvošais tiesiskais regulējums un problēmas*  Saskaņā ar spēkā esošā likuma “Par ietekmes uz vidi novērtējumu” (turpmāk – likums) 13. panta piektajā daļā noteikto par tehnisko noteikumu izsniegšanu maksājama valsts nodeva. Nodevas apmēru, atvieglojumus un maksāšanas kārtību nosaka Ministru kabinets.  Vides aizsardzības un reģionālās attīstības ministrija (turpmāk – VARAM) ir konstatējusi, ka nav noteikts pienākums maksāt valsts nodevu par vides aizsardzības tehnisko noteikumu grozījumiem vai atteikumu izsniegt tehniskos noteikumus, vai atzinumu, ka tehniskie noteikumi darbībai nav nepieciešami, lai gan arī šajos gadījumos nepieciešami būtiski resursi uzraudzības funkciju izpildei. Ievērojot minēto, nepieciešams likumā noteikt, ka valsts nodeva maksājama arī par vides aizsardzības tehnisko noteikumu grozījumiem, atteikumu izsniegt tehniskos noteikumus vai atzinumu, ka tehniskie noteikumi darbībai nav nepieciešami.  Nodevu par atteikumu izsniegt tehniskos noteikumus jāpiemēro, ja darbībai tehniskos noteikumus nepieciešams pieprasīt, bet tehnisko noteikumu sagatavošanas procesā tiek atklāti tādi fakti, kas liek pieņemt lēmumu par atteikumu, jo darbība nav pieļaujama no vides viedokļa.  Tehniskajos noteikumos nosaka vides aizsardzības prasības, kas ir īpašas un tiek izvirzītas ārpus tām prasībām, kas ir noteiktas vides aizsardzības normatīvajos aktos. Būtiski uzsvērt, ka tehniskie noteikumi nav normatīvo aktu prasību uzskaitījums, bet tās prasības, kas atbilstoši darbības vietai, apjomam, veidam, tehnoloģijai ir izvirzāmas kā īpašas. Savukārt atzinumā, ka tehniskie noteikumi darbībai nav nepieciešami, ietver vispārīgās vides aizsardzības prasības, kas ir noteiktas atbilstoši normatīvajiem aktiem un darbībai, ņemot vērā tās apjomu, paredzēto vietu, veidu, tehnoloģiju. Atzinumā, ka tehniskie noteikumi darbībai nav nepieciešami, nav izvirzāmas papildu īpašās prasības, kuras ir noteicamas tehniskajos noteikumos. Šādi gadījumi tiek vērtēti no Valsts vides dienesta (turpmāk – VVD) ekspertu puses un analizēti atbilstoši paredzētajam darbības veidam, apjomam, tehnoloģijai un citiem parametriem, līdz ar to ekspertu darbs un prasību norādīšana paredzētajām darbībām ir ļoti atbildīgs un izsvērts attiecībā pret paredzētās darbības ietekmi uz vidi.  Savukārt, ja kļūdaini tiek iesniegts iesniegums tādai darbībai, kurai nav nepieciešami tehniskie noteikumi, tad izvērtēšana pēc būtības netiek veikta un valsts nodeva tiek atgriezta.  *Likumprojekta mērķis un būtība*  Noteikumu projekta mērķis ir noteikt jaunus valsts nodevas objektus ietekmes uz vidi novērtējuma jomā.  Ar Likumprojektu:  Likuma 13. panta piektā daļa tiek precizēta, nosakot, ka valsts nodeva maksājama ne tikai par vides aizsardzības tehnisko noteikumu izsniegšanu, bet arī par vides aizsardzības tehnisko noteikumu grozījumiem, atteikumu izsniegt tehniskos noteikumus vai par atzinumu, ka tehniskie noteikumi darbībai nav nepieciešami. Ministru kabinets noteiks valsts nodevu apmēru. Paredzams, par grozījumiem vides aizsardzības tehniskajos noteikumos un atzinumu, ka darbībai tehniskie noteikumi nav nepieciešami, būs jāmaksā 50 % no noteiktās valsts nodevas apmēra par vides aizsardzības tehnisko noteikumu izsniegšanu, tikmēr par atteikumu izsniegt tehniskos noteikumus – 75 % apmērā. Jauno valsts nodevu objektu noteikšana stiprinās ietekmes uz vidi novērtējuma uzraudzības funkciju izpildi. |
| 3. | Projekta izstrādē iesaistītās institūcijas un publiskas personas kapitālsabiedrības | VARAM, VVD. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas, kuras vēlas saņemt vai grozīt vides aizsardzības tehniskos noteikumus, VVD. |
| 2. | Tiesiskā regulējuma ietekme uz tautsaimniecību un administratīvo slogu | Likumprojektam kopumā būs pozitīva ietekme uz vidi un cilvēku veselību, jo papildu ieņēmumi stiprinās vides uzraudzības funkciju izpildi.  Likumprojektam nav ietekmes uz uzņēmējdarbības vidi, tai skaitā uz maziem, vidējiem uzņēmumiem, mikrouzņēmumiem un jaunuzņēmumiem, konkurenci, nevalstiskajām organizācijām, Nacionālā attīstības plāna rādītājiem mikrolīmenī vai makrolīmenī.  Sabiedrības mērķgrupām un institūcijām Likumprojekta tiesiskais regulējums nemaina tiesības un pienākumus, kā arī veicamās darbības.  Paredzams finansiālā sloga pieaugums personām kuras vēlas saņemt vai grozīt vides aizsardzības tehniskos noteikumus. Finansiālā sloga pieaugums personām, kuras vēlas saņemt vai grozīt vides aizsardzības tehniskos noteikumus, paredzams 82 313 *euro* apmērā. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Atbilstības izmaksu monetārs novērtējums | Likumprojekts šo jomu neskar. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2021. gads | | Turpmākie trīs gadi (*euro*) | | | | |
| 2022. | | 2023. | | 2024. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023.  gadam |
| 1 | 2 | 3 | 4 | 5 | 6 | 7 | 8 |
| **1. Budžeta ieņēmumi** | 0 | 0 | 0 | ***+******82 313*** | 0 | ***+******82 313*** | ***+******82 313*** |
| **1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi** | 0 | 0 | 0 | ***+******82 313*** | 0 | ***+******82 313*** | ***+******82 313*** |
| **1.2. valsts speciālais budžets** | 0 | 0 | 0 | 0 | 0 | 0 | 0 |
| **1.3. pašvaldību budžets** | 0 | 0 | 0 | 0 | 0 | 0 | 0 |
| **2. Budžeta izdevumi** | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| **3. Finansiālā ietekme** | 0 | 0 | x | ***82 313*** | x | ***82 313*** | ***82 313*** |
| 3.1. valsts pamatbudžets |  |  | x | ***82 313*** | x | ***82 313*** | ***82 313*** |
| 3.2. speciālais budžets |  | 0 | 0 | 0 | 0 | 0 | 0 |
| 3.3. pašvaldību budžets |  |  |  | 0 |  | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | x | 0 | 0 | 0 | 0 | 0 | 0 |
| **5. Precizēta finansiālā ietekme** | x | 0 | x | ***82 313*** | x | ***82 313*** | ***82 313*** |
| 5.1. valsts pamatbudžets |  | ***82 313*** | ***82 313*** | ***82 313*** |
| 5.2. speciālais budžets | 0 | 0 | 0 |  |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Plānoto ieņēmumu aprēķins iekļauts zemāk tabulā:   |  |  |  |  | | --- | --- | --- | --- | | **Atļauja** | **Nodevas apmērs, *euro*** | **Dokumentu skaits gadā\*** | **Paredzētie ieņēmumi, *euro*** | | Tehnisko noteikumu grozījumi | 75,00 | 184 | 13 800 | | Atteikums izsniegt tehniskos noteikumus | 112,50 | 53 | 5 963 | | Atzinums, ka tehniskie noteikumi darbībai nav nepieciešami | 75,00 | 834 | 62 550 |   \* Atbilstoši VVD statistikai par izsniegto dokumentu skaitu 2018.-2020. gadā[[1]](#footnote-1). | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Likumprojekts šo jomu neskar. | | | | | | |
| 8. Cita informācija | Nav. | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Izstrādāt un līdz 2022. gada 1. janvārim pieņemt Ministru kabineta noteikumus par grozījumiem Ministru kabineta 2015. gada 27. janvāra noteikumos Nr. 30 “Kārtība, kādā Valsts vides dienests izdod tehniskos noteikumus paredzētajai darbībai”, nosakot valsts nodevas apmēru jaunajiem objektiem. |
| 2. | Atbildīgā institūcija | VARAM. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktu, sabiedrības pārstāvji ir aicināti līdzdarboties, rakstiski sniedzot viedokli par likumprojektu tā izstrādes stadijā. |
| 2. | Sabiedrības līdzdalība projekta izstrādē | Likumprojekts 2021. gada 2. septembrī publicēts VARAM tīmekļvietnē [www.varam.gov.lv](http://www.varam.gov.lv), sadaļās “Normatīvo aktu projekti vides aizsardzības jomā” un “Paziņojumi par līdzdalības iespējām attīstības plānošanas dokumenta vai tiesību akta izstrādes procesā”, kā arī Valsts kancelejas tīmekļvietnē [www.mk.gov.lv](http://www.mk.gov.lv), sadaļā “Ministru kabineta diskusiju dokumenti”, sniedzot ieinteresētajām personām iespēju izteikt viedokli un iesniegt priekšlikumus. |
| 3. | Sabiedrības līdzdalības rezultāti | Anotācijas sadaļa papildināta pēc sabiedrības viedokļu un komentāru saņemšanas. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | VVD. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekts neietekmē iesaistīto institūciju funkcijas un uzdevumus.  Likumprojekts neparedz jaunu institūciju izveidi, likvidāciju vai reorganizāciju. |
| 3. | Cita informācija | Nav. |

Vides aizsardzības un

reģionālās attīstības ministrs A. T. Plešs

Gāga 67026518

kristine.gaga[@varam.gov.lv](mailto:ilze.donina@varam.gov.lv)

1. Statistika pieejama: <https://www.vvd.gov.lv/lv/statistika> [↑](#footnote-ref-1)